cyanic-selkie/wikianc huggingface dataset:
পাকিস্তানের সাধারণ নির্বাচন, ১৯৯৩
সার্বিক ফল
উভয় প্রধান দলই জাতীয় পরিষদে তাদের সমর্থনের জন্য ছোট দল এবং স্বতন্ত্রীদের দ্বারস্থ হয়েছিল। পিপিপি সফল হয়েছিল এবং ১৯৯৩ সালের ২০শে অক্টোবর ১২১ ভোট পেয়ে প্রধানমন্ত্রী নির্বাচিত হন বেনজির ভুট্টো। ৯ই অক্টোবর আঞ্চলিক নির্বাচনে পিপিপির শক্তিশালী পারফরম্যান্সের দ্বারা তাঁর অবস্থান শক্তিশালী হয়েছিল, যেখানে পিপিপি তার জোটের শরিকদের সাহায্য নিয়ে ১৯৭১ সালের পর প্রথমবারের মতো পাঞ্জাবকে দখল করতে সক্ষম হয়েছিল।
মালাই
মালাই হলো এক ধরনের তঞ্চিত ননী। এটি ভারতীয় উপমহাদেশে উদ্ভূত, যা মূলত ভারতীয় উপমহাদেশীয় রন্ধনশৈলীতে ব্যবহৃত হয়ে থাকে, বিশেষ করে মিষ্টি তৈরিতে এটি একটি গুরুত্বপূর্ণ উপাদান। এটি অ-সমজাতীয় দুধকে প্রায় ৮০° সেন্টিগ্রেডে এক ঘণ্টা ধরে গরম করা হয় এবং তারপরে ঠান্ডা করতে রাখা হয়। স্নেহ এবং জমাট প্রোটিনের একটি ঘন হলুদ বর্ণের ননী'র স্তর উপরিপৃষ্ঠে জমা হলে তা তুলে সংগ্রহ করা হয়। প্রক্রিয়াটির পুনরাবৃত্তির মাধ্যমে দুধ থেকে সমস্ত ননী তুলে নেওয়া হয়।
মালাইয়ে প্রায় ৫৫% দুধের স্নেহ থাকে। উচ্চ স্নেহযুক্ত উপাদানের কারণে মালাই উৎপাদনে মহিষের দুধ অধিক ভালো বলে মনে করা হয়। ৫ থেকে ১২% পর্যন্ত স্নেহযুক্ত দুধ গরম ও জাল করার পর ৪° সেলসিয়াস তাপমাত্রায় ঠাণ্ডা করতে দেওয়া হয়ে থাকে। একইভাবে, ৩ থেকে ৫% পর্যন্ত স্নেহযুক্ত গরুর দুধ জাল করে ঠাণ্ডা হওয়ার পর মালাই তৈরি করা হয়ে থাকে।
ব্যবহারসমূহ
thumb| [[রসমালাই, মালাইয়ে ডুবিয়ে রাখা ছানার (পনির) বল]] মালাই কোফতা তৈরির প্রধান উপকরণ হলো মালাই, এছাড়াও এধরনের মিষ্টি খাবারের মধ্যে পেঁড়া, রসমালাই এবং মালাই কুলফি তৈরিতে মালাইয়ের প্রয়োজনীয়তা উল্লেখযোগ্য। মালাই কোফতার রন্ধনপ্রণালীতে কোফতা আলু এবং পনির দিয়ে তৈরি করা হয়। তারপর একই পাত্রে মালাই এবং কোফতা মিশ্রিত করে এটি ফ্রিজে হিমায়িত করে রাখতে হয়। শাকসবজি যোগে এর স্বাদ আরও সমৃদ্ধ হয়; এর উদাহরণ মেথি মট মালাই, যেখানে খাবারটির প্রধান উপকরণ হল মটরশুঁটি।
পশ্চিমবঙ্গ বিধানসভা নির্বাচন, ২০০৬
২০০৬ পশ্চিমবঙ্গ রাজ্য বিধানসভা নির্বাচন, ২০০৬ সালের রাজ্য বিধানসভা নির্বাচনের একটি সিরিজের অংশ, যা পাঁচটি ধাপে অনুষ্ঠিত হওয়ার কথা ছিল।
নির্বাচন নিম্নলিখিত পদ্ধতিতে সংঘটিত হয়েছিল — ৪৫টি বিধানসভা কেন্দ্রের (AC) জন্য ১৭ এপ্রিল, ২০০৬-এ হয়েছিল; ২২ এপ্রিল ৬৬টি বিধানসভা কেন্দ্রে, ২৭ এপ্রিল ৭৭টি বিধানসভা কেন্দ্র, ৩ মে ৫৭টি বিধানসভা কেন্দ্রে এবং ৮ মে ২০০৬-এ ৪৯টি বিধানসভা কেন্দ্রে। তিন দিন পরে ১১ মে, ২০০৬-এ ভোট গণনা করা হয় এবং, দিনের শেষে সমস্ত ফলাফল বেরিয়ে আসায় ইলেকট্রনিক ভোটিং মেশিনের জন্য ধন্যবাদ।
রাজ্যে মোট বিধানসভা কেন্দ্রের সংখ্যা ২৯৪টি। ২৯৪টি আসনের জন্যই নির্বাচন অনুষ্ঠিত হয়েছে। মোট ভোটার ৪৮,১৬৫,১৫৬ জন ৫৩,২৯৩টি ভোটকেন্দ্রে ভোট দিয়েছেন।  সম্ভাব্য ভোটারদের ভোটার সংখ্যা ছিল ৮১.৯৭%।
ভারতের কমিউনিস্ট পার্টি (মার্ক্সবাদী) নেতৃত্বাধীন বামফ্রন্ট নির্বাচনটিতে জিতেছে। এর পূর্ববর্তী সরকার, যা বামফ্রন্ট দ্বারা গঠিত এবং মুখ্যমন্ত্রী বুদ্ধদেব ভট্টাচার্যের নেতৃত্বে, ২০০১ সালে ক্ষমতায় আসার পরে অফিসে তার পূর্ণ পাঁচ বছরের মেয়াদ শেষ করে। বামফ্রন্ট গত তিন দশক ধরে পশ্চিমবঙ্গ রাজ্য শাসন করছে, এটি বিশ্বের দীর্ঘতম গণতান্ত্রিকভাবে নির্বাচিত কমিউনিস্ট সরকার।
ফলাফল
সূত্র: ভারতের নির্বাচন
হু ইয়াওপাং
প্রারম্ভিক জীবন
হু-র পূর্বপুরুষগণ চিয়াংশি এলাকার হাক্কা জনগোষ্ঠীর লোক ছিলেন। ১৩৬৮ থেকে ১৬৪৪ মেয়াদে মিং রাজত্বকালে তারা হুনানে অভিবাসিত হন। সেখানেই তার জন্ম হয়। দরিদ্র কৃষক পরিবারের সন্তান তিনি। ফলে খুব কমই পড়াশোনা করার সুযোগ ঘটে তার। শৈশবে তিনি বিদ্যালয়ে যাবার সুযোগ পাননি এবং তাকে শুধু পড়ার সুযোগ দেয়া হয়। বারো বছর বয়সে তিনি বাড়ী থেকে বের হন। মাত্র চৌদ্দ বছর বয়সে চীনের কমিউনিস্ট পার্টির সদস্য হন। ১৯৩৩ সালে তাকে দলের পূর্ণ সদস্যের মর্যাদা দেয়া হয়। ১৯৩০-এর দশকে মাও সেতুংয়ের দলকে সমর্থন জানান ও ২৮ বলশেভিকের বিপক্ষে যান।
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
তালিকাভিত্তিক অত্র নিবন্ধটি ওয়েস্ট ইন্ডিজের একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলো মাত্র একবার ইনিংস খেলার সুযোগ পায়।
হু ইয়াওপাং
প্রারম্ভিক জীবন
লং মার্চে অংশগ্রহণকারীদের মধ্যে তিনি অন্যতম সর্বকনিষ্ঠ ছিলেন। জুনাই সম্মেলনের সিদ্ধান্তক্রমে মাও সেতুং ক্ষমতায় আসেন। জুনাইয়ের কাছাকাছি মাউন্ট লু-র যুদ্ধে হু ইয়াওপাং মারাত্মকভাবে আহত হয়েছিলেন। ইউন্নানে ফিরে এসে জাপান-বিরোধী সামরিক বিদ্যালয়ে ভর্তি হন। অধ্যয়নরত অবস্থায় লি ঝাওয়ের সাথে পরিচিত হন ও পরবর্তীকালে তাকে বিয়ে করেন। প্রশিক্ষণকালীন সময়ে হু রাজনৈতিক বিভাগে কাজ করেন ও পেং দিহুয়াইয়ের থার্ড ফ্রন্ট আর্মিতে সদস্য হিসেবে অন্তর্ভুক্ত হন।
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
খেলোয়াড়
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।
হু ইয়াওপাং
রাজনৈতিক জীবন
১৯৩০-এর দশকে দেং জিয়াংপিংয়ের সাথে বন্ধুত্বপূর্ণ সম্পর্ক গড়ে উঠে ও একত্রে কাজ করেন। ১৯৪০-এর দশকে দেংয়ের নিয়ন্ত্রণে থেকে সেকেন্ড ফিল্ড আর্মিতে রাজনৈতিক কমিসার হিসেবে নিযুক্ত হন। চীনের গৃহযুদ্ধের শেষদিকে দেংয়ের সাথে সিচুয়ান যান ও ১৯৪৯ সালে সফলভাবে জাতীয়তাবাদী বাহিনীর কাছ থেকে প্রদেশের নিয়ন্ত্রণ লাভ করেন।
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
খেলোয়াড়
২৫ নভেম্বর, ২০১৬ তারিখ অনুযায়ী পরিসংখ্যানটি সঠিক।
হু ইয়াওপাং
রাজনৈতিক জীবন
১৯৪৯ সালে চীনের মূল ভূখণ্ডে জাতীয়তাবাদী বাহিনী পরাজিত হলে কমিউনিস্টরা গণপ্রজাতন্ত্রী চীন প্রতিষ্ঠা করে। ১৯৫২ সালে দেংয়ের সাথে বেইজিংয়ে যান ও ১৯৫২ থেকে ১৯৬৬ মেয়াদে কমিউনিস্ট যুব লীগের নেতা মনোনীত হন। ১৯৬৪ সালে শাআনশি-র প্রথম দলীয় সচিব হন।
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
১০১ - ২০০
পাদটীকা:
হু ইয়াওপাং
রাজনৈতিক জীবন
সাংস্কৃতিক বিপ্লবের সময় দুইবার দল থেকে বিতাড়িত ও দুইবার প্রত্যাবর্তন ঘটে তার। দেং জিয়াংপিংয়ের সাথে ঘনিষ্ঠ সম্পর্কই এর প্রধান কারণ ছিল। সাংস্কৃতিক বিপ্লবের সাথে জড়িত ব্যক্তিদের ভাগ্য নিয়ন্ত্রক হিসেবে তিনি অন্যতম ভূমিকা রাখেন। চীন সরকার জানায় যে, হু ব্যক্তিগতভাবে তিন মিলিয়নেরও অধিক ব্যক্তির মুক্তিলাভের পিছনে তিনি ব্যক্তিগতভাবে ভূমিকা রাখেন। ১৯৭৮ সালের ডেমোক্র্যাসি ওয়ালে প্রতিবাদকারীদেরকে কৌশলগতভাবে সমর্থন করেন ও বেইজিংয়ে নিজ বাসগৃহে দুইজন আন্দোলনকর্মীকে আসার জন্য আমন্ত্রণ জানিয়েছিলেন। হুয়া গোফেংয়ের দ্বিমুখী নীতির বিরুদ্ধে অবস্থান নেন ও দেং জিয়াংপিংয়ের ক্ষমতা আরোহণে প্রধান সহায়তাকারী ছিলেন। দেং জিয়াংপিংয়ের কারণে হু দলের শীর্ষ পর্যায়ে গমন করেন। চীনের অবিসংবাদিত নেতা হিসেবে পরিচিত হুয়া গুফেংকে বরখাস্ত করে তাকে দলের শীর্ষ পদে রাখা হয়। ১৯৮০ সালে হু পার্টির মহাসচিব মনোনীত হন ও পলিটব্যুরো স্ট্যান্ডিং কমিটিতে নির্বাচিত হন। ১৯৮১ সালে সিপিসি’র সভাপতি হন। মাওবাদী রাজনীতি থেকে চীনকে দূরে রাখতে ১৯৮২ সালে পার্টির সভাপতির পদ বিলুপ্তিতেও তিনি ভূমিকা রাখেন। সভাপতির কার্যাবলীর অধিকাংশই মহাসচিবের কাছে হস্তান্তর করেন। চীনের অর্থনীতি পুণর্গঠনে দেংয়ের প্রচেষ্টাগুলো বাস্তবায়নে সচেষ্ট হন। ১৯৮২ সালে দেংয়ের পর চীনের দ্বিতীয় শক্তিধর ব্যক্তিত্বে পরিণত হন। হু’র রাজনৈতিক জীবনের শেষ দশকে তিনি চীনের আধুনিকায়ণে চারটি পদক্ষেপের সাথে সম্পৃক্ত হন। ১৯৮০-এর দশকের শুরুর দিকে হু এবং ঝাও জিয়াংকে দেং তাঁর বাম ও ডানহাতরূপে উল্লেখ করেন। মহাসচিবের দায়িত্ব পাবার পর ঝাওয়ের সাথে বেশ কয়েকটি রাজনৈতিক পুণর্গঠনের দিকে ঝুঁকে পড়েন।
ভূমিকা
উদার মনোভাব ও নিজস্ব চিন্তাধারা স্বাচ্ছন্দ্যে প্রকাশ করার জন্য তিনি স্মরণীয় হয়ে আছেন। এরফলে অনেক সময়ই জ্যেষ্ঠ নেতাদের চক্ষুশূলের কারণ হয়ে দাঁড়ান। ১৯৮৪ সালে ইনার মঙ্গোলিয়ায় সফরকালে জনসমক্ষে পরামর্শ দেন যে, চীনাদের পশ্চিমা কায়দায় খাওয়া-দাওয়া করা উচিত। অন্যতম চীনা কর্মকর্তা হিসেবে মাওয়ের পরিহিত স্যুট পরা বাদ দেন ও পশ্চিমা পোশাক পরিধান করেন। আধুনিক চীনে মাও সেতুংয়ের কোন তত্ত্ব প্রয়োজ্য জানতে চাইলে তিনি বলেছিলেন যে, ‘আমি মনে করি, কোনটিই নয়।’
হু’র পুণর্গঠনের কিছু অংশ দেং প্রত্যাখ্যান করলে হু ব্যক্তিগত মন্তব্য করেন। এতে তিনি দেং জিয়াংপিংকে সিদ্ধান্তহীনতা ও চিন্তা প্রকাশে সনাতনী ধারা প্রবাহে সমালোচনা করেন যা দেং জানতেন।
জানুয়ারি, ১৯৮৭ সালে পশ্চিমা ধাঁচে স্বাধীনতার দাবীতে দুই সপ্তাহের জন্য ছাত্র বিক্ষোভ হয়। দলের বয়োঃজ্যেষ্ঠ নেতারা ও জ্যেষ্ঠ সামরিক কর্মকর্তারা হুকে জোরপূর্বক পদত্যাগে বাধ্য করেন। এর কারণ হিসেবে তারা বিক্ষোভকারী ছাত্রদের প্রতি নমনীয়তা ও দ্রুত মুক্ত বাজার অর্থনীতির দিকে ধাবিত হবার বিষয়ে হু’র সম্পৃক্ততার কথা জানান। দলের মহাসচিব হিসেবে ঝাও জিয়াংকে পদোন্নতি দেয়া হয়। ১৬ জানুয়ারি তারিখে আনুষ্ঠানিকভাবে পদত্যাগ করলেও পলিটব্যুরো স্ট্যান্ডিং কমিটিতে তার আসন বজায় ছিল।
দেহাবসান
অক্টোবর, ১৯৮৭ সালে ত্রয়োদশ পার্টি কংগ্রেসে হু’র সদস্যপদ বহাল থাকে। ৮ এপ্রিল, ১৯৮৯ তারিখে ঝংনানহাইয়ে অনুষ্ঠিত পলিটব্যুরোর সভায় শিক্ষা ব্যবস্থার পুণর্গঠনের বিষয়ে আলোচনাকালে হৃদরোগে আক্রান্ত হন। স্ত্রী সহযোগে তাকে হাসপাতালে নেয়া হয়। কয়েকদিন পর ১৫ এপ্রিল তার দেহাবসান ঘটে। তার শেষ কথা ছিল যে, তিনি সাধারণভাবে নিজ শহরে সমাহিত হতে চান।
বেইজিংয়ের বাবাওশানে জ্যেষ্ঠ দলীয় কর্মকর্তাদের জন্য সংরক্ষিত সমাধিক্ষেত্রে তাকে সমাহিত করা হয়। কিন্তু তার স্ত্রী লি ঝাও হু’র সমাধির অবস্থান নিয়ে অসন্তুষ্ট হয়েছিলেন।
প্রতিক্রিয়া
বেইজিংয়ে অবস্থানকারী ছাত্ররা সরকারের কাছে তাঁর মৃত্যুতে রাষ্ট্রীয় শোকের জন্য আবেদন করলে চীন সরকার গ্রেট হল অব দ্য পিপলে স্মরণসভার আয়োজন করে। ২২ এপ্রিল, ১৯৮৯ তারিখে ৫০,০০০ ছাত্র তিয়েনআনমেন স্কয়ারে হু’র স্মরণসভায় অংশ নেয় ও প্রধানমন্ত্রী লি পেংয়ের কাছে আবেদন করে। সরকারের বিরুদ্ধে বিক্ষোভ পরবর্তীকালে গুরুতর পর্যায়ে চলে যায়। হু’র কথা বলার স্বাধীনতা ও সংবাদপত্রের স্বাধীনতা বিরাটভাবে ছাত্রদের মধ্যে প্রভাববিস্তার করে।
৪ জুন, ১৯৮৯ তারিখে তিয়েনআনমেনে বিক্ষোভ রক্তপাতের মাধ্যমে শেষ হয়। এতে শতশত নাগরিক নিহত হন। হু’র মৃত্যুকে ঘিরে এ বিক্ষোভের সূত্রপাত ঘটায় জনসমক্ষে হু এবং তাঁর কর্মকাণ্ডকে ঘিরে কোনরূপ কথা বলা নিষিদ্ধ করা হয়। এছাড়াও, গণমাধ্যমে তাঁর নাম উল্লেখ করার উপরও নিষেধাজ্ঞা প্রদান করা হয়। ১৯৯৪ সালে তাঁর মৃত্যুবার্ষিকী উপলক্ষে মুদ্রিত মাধ্যমে তুলে ধরা হলে পরবর্তীতে তা প্রত্যাহার করা হয়।
আলফ্রেড থমসন (ক্রিকেটার)
আলফ্রেড থমসন (জন্ম তারিখ অজানা, মৃত্যু ১২ অক্টোবর ১৮৯৫) ছিলেন একজন অস্ট্রেলীয় ক্রিকেটার। তিনি ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেছেন।
তথ্যসূত্র
<references group="" responsive="1">
পঞ্চমকার
পঞ্চমকার (पञ्चमकार,, පංචමකාර), বা পঞ্চতত্ত্ব হলো তান্ত্রিক অনুশীলনে পাঁচটি সীমালঙ্ঘনকারী পদার্থের জন্য তান্ত্রিক শব্দ। এগুলো হলো মদ্য (মদ), মাংস (প্রাণীর মাংস), মৎস্য (মাছ), মুদ্রা (শস্যকণা) ও মৈথুন (যৌনকর্ম)।
ট্যাবু-ব্রেকিং উপাদানগুলি কেবল "বামপন্থ"-এর তান্ত্রিকদের (বামাচারী) দ্বারা অনুশীলন করা হয়, যেখানে "ডানপন্থ"-এর তান্ত্রিকরা (দক্ষিণাচারী) এগুলির বিরোধিতা করেন।
ইতিহাস
মহানির্বাণতন্ত্র মতে, পুরুষদের তিনটি শ্রেণি: পশু, বীর ও দিব্য। গুণের ক্রিয়াকলাপ যা এই ধরনের প্রভাব উৎপাদন করে স্থূল পদার্থের স্থলে প্রাণীর প্রবণতা প্রভাবিত করে; তিনটি প্রধান শারীরিক ক্রিয়াকলাপে উদ্ভাসিত: খাওয়া দাওয়া, যার দ্বারা অন্নময় কোষ বজায় থাকে; এবং যৌন মিলন, যার দ্বারা এটি পুনরুৎপাদন করা হয়। এই ক্রিয়াকলাপসমূহ পঞ্চতত্ত্ব বা পঞ্চমকার -এর বিষয়, কারণ এগুলিকে অশ্লীলভাবে বলা হয় — যেমন: মদ্য (মদ), মাষ (মাংস), মৎস্য (মাছ), মুদ্রা (শুষ্ক শস্য) ও মৈথুন। সাধারণ বিবেচনায় মুদ্রার অর্থ "আচার" এবং অঙ্গভঙ্গী বা উপাসনা ও হঠযোগে দেহের অবস্থানসমূহ তবে এটি পাঁচটি উপাদানের মধ্যে একটি হিসাবে এটি ভাজা শস্য। তান্ত্রিকরা পাঁচটি উপাদানকে পঞ্চতত্ত্ব, কুলদ্রব্য, কুলতত্ত্ব ও মদের জন্য কারণবারি বা তীর্থবারির মতো বিশেষ নাম দিয়েছেন, পঞ্চম উপাদানটিকে সাধারণত "লতা-সাধন" (নারী বা শক্তি সহ সাধনা) বলা হয়। তামসিক (পশ্বাচার), রাজসিক (বীরাচার) বা দিব্যাচার বা সাত্ত্বিক সাধনার অংশ হিসাবে এই পাঁচটি উপাদানগুলির বিভিন্ন অর্থ রয়েছে।
এম এ মান্নান (চট্টগ্রামের রাজনীতিবিদ)
এম এ মান্নান (c. ১৯৩৬–২১ সেপ্টেম্বর ২০০৯) বাংলাদেশের চট্টগ্রাম জেলার রাজনীতিবিদ, মুক্তিযুদ্ধের সংগঠক ও সাবেক শ্রম ও কর্মসংস্থান মন্ত্রী যিনি চট্টগ্রাম-৯ ও চট্টগ্রাম-৭ আসনের সংসদ সদস্য ছিলেন।
জন্ম
এম এ মান্নান c. ১৯৩৬ সালে চট্টগ্রামে জন্মগ্রহণ করেন। তার পিতার নাম মো: আবদুর রশীদ ও মাতার নাম বিবি গোলাপ জান। ৩ ভাই ও ৩ বোনের মধ্যে তিনি পঞ্চম। তার স্ত্রী নূর মেহের বেগম। এই দম্পতীর ৬ ছেলে ও ২ মেয়ে।
রাজনৈতিক জীবন
এম এ মান্নান কেন্দ্রীয় আওয়ামী লীগের উপদেষ্টা পরিষদ সদস্য, চট্টগ্রাম নগর আওয়ামী লীগের সভাপতি ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-৭ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৯ আসন থেকে সংসদ সদস্য নির্বাচিত হয়ে ছিলেন।
২০০১ সালের অষ্টম জাতীয় নির্বাচনে তিনি আওয়ামী লীগের মনোনয়নে একই আসন থেকে বাংলাদেশ জাতীয়তাবাদী দলের আবদুল্লাহ আল নোমানের কাছে পরাজিত হন।
মৃত্যু
এম এ মান্নান ২১ সেপ্টেম্বর ২০০৯ সালে মৃত্যুবরণ করেন।
এম. পি. বিড়লা তারামণ্ডল
'''এম. পি. বিড়লা তারামণ্ডল''' হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম। উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)।
১৯৬৩ সালের ২ জুলাই ভারতের তৎকালীন প্রধানমন্ত্রী জওহরলাল নেহেরু এই প্ল্যানেটরিয়ামটি উদ্বোধন করেছিলেন। এই প্ল্যানেটরিয়ামে বৈজ্ঞানিক যন্ত্রপাতির নকশা প্রস্তুতের জন্য একটি ইলেকট্রনিকস ল্যাবরেটরি আছে। এছাড়া একটি জ্যোতির্বিজ্ঞান গ্যালারি এবং চিত্রকলা ও বিশিষ্ট জ্যোতির্বিজ্ঞানীদের মূর্তিও এখানে রয়েছে। এখানে একটি মহাকাশ অবজার্ভেটরি আছে। এই অবজার্ভেটরিতে একটি সেলেস্ট্রন সি-১৪ টেলিস্কোপ ও অন্যান্য যন্ত্র পাতি (যেমন, এসটি৬ ক্যামেরা ও সোলার ফিল্টার) রয়েছে। জনসাধারণ ও ছাত্রদের জন্য জ্যোতিবিজ্ঞান, মহাকাশ-পদার্থবিদ্যা, মহাকাশবিজ্ঞান এবং গ্রহণক্ষত্র সংক্রান্ত গণিতবিদ্যার বিভিন্ন প্রকল্পও এখানে চালু রয়েছে। ৬৮০ জন একসঙ্গে এখানে বসে অনুষ্ঠান দেখতে পারেন। দৈনিক অনুষ্ঠানগুলি দুপুর বারোটা থেকে সন্ধ্যা ৭টা পর্যন্ত ইংরেজি, বাংলা ও হিন্দি ভাষায় সঞ্চালিত হয়। মাঝে মাঝে ওড়িয়া, তামিল ও গুজরাতি ভাষাতেও অনুষ্ঠান আয়োজন করা হয়। ছুটির দিনগুলিতে অতিরিক্ত অনুষ্ঠান আয়োজিত হয়।
এমএল ডালমিয়া অ্যান্ড কোম্পানি এই প্ল্যানেটরিয়ামটি নির্মাণ করেছিল। এই সংস্থার প্রধান ছিলেন বিসিসিআই-এর প্রাক্তন সভাপতি জগমোহন ডালমিয়া।
ডোয়েন প্রিটোরিয়াস
ডোয়াইন প্রিটোরিয়াস (Dwaine Pretorius; জন্ম: ২৯ মার্চ, ১৯৮৯) র‌্যান্ডফন্তেইন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে হাইভেল্ড লায়ন্স, নর্থ ওয়েস্টে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শীতা দেখিয়েছেন তিনি।
কাকবর্ণ কালাশোক
সংক্ষিপ্ত জীবনী
সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের প্রতিষ্ঠাতা রাজা শিশুনাগের পুত্রের নাম কালাসোক, অপরদিকে পুরাণে তাকে কাকবর্ণ হিসেবে বর্ণনা করা হয়েছে। অশোকবদনকে প্রামাণ্য ধরে হেরমান জ্যাকোবি, উইলহেল্ম গাইগার ও রামকৃষ্ণ গোপাল ভাণ্ডারকর কাকবর্ণ ও কালাশোককে একই ব্যক্তি বলে বর্ণনা করেছেন। শিশুনাগের রাজত্বকালে তাকে কাশী অঞ্চলের শাসনের ভার দেওয়া হয়। সিংহাসনে আরোহণ করার পর তিনি বৈশালী থেকে তার রাজধানীকে পাটলিপুত্র নগরীতে স্থানান্তর করেন। তার রাজত্বকালে ও পৃষ্ঠপোষকতায় বৌদ্ধ ধর্মের দ্বিতীয় বৌদ্ধ সংগীতি আহুত হয়।
ডোয়েন প্রিটোরিয়াস
২০১৫ সালের আফ্রিকা টি২০ কাপে নর্থ ওয়েস্ট ক্রিকেট দলের পক্ষে অংশগ্রহণ করেন।
খেলোয়াড়ী জীবন
২৫ সেপ্টেম্বর, ২০১৬ তারিখে স্বাগতিক আয়ারল্যান্ডের বিপক্ষে একমাত্র একদিনের আন্তর্জাতিকে অ্যান্ডিল ফেহলাকওয়াইওয়ের সাথে তারও অভিষেক ঘটে। বল হাতে ১৯ রান দিয়ে একটি উইকেট দখল করেন। দক্ষিণ আফ্রিকার ২০৬ রানের জয়ে তাকে ব্যাটিং করার প্রয়োজন পড়েনি।
সেপ্টেম্বর, ২০১৬ সালে ক্রিস মরিসের হাঁটুর আঘাতের কারণে অস্ট্রেলিয়ার বিপক্ষে ওডিআই সিরিজে খেলার জন্য প্রিটোরিয়াসকে অন্তর্ভুক্ত করা হয়। সিরিজের তৃতীয় ওডিআইয়ে নিজস্ব দ্বিতীয় খেলায় অংশ নেন। ছয় ওভারে ৪২ রান দিয়ে কোন উইকেট না পেলেও ব্যাট হাতে ২০ বলে ১৫ রান তুলেন। এছাড়াও চতুর্থ ওডিআইয়ে জর্জ বেইলি’র উইকেট নেন। খেলায় তিনি ৭ ওভারে ১/৩৩ পান। তবে তাকে ব্যাট ধরার প্রয়োজন হয়নি। ৫ম ওডিআইয়ে তাকে না নিলেও দক্ষিণ আফ্রিকা ৫-০ ব্যবধানে অস্ট্রেলিয়াকে হোয়াইটওয়াশ করে।
ভার্নন চেউং
ভার্নন চেউং (জন্ম ২২ ফেব্রুয়ারি ১৯৭১) একজন অস্ট্রেলীয় হ্যান্ডবল খেলোয়াড়। তিনি ২০০০ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
কলকাতার সংস্কৃতি
thumb| [[রবীন্দ্রনাথ ঠাকুর - এশিয়ার প্রথম সাহিত্যে নোবেল বিজেতা এবং ভারতের জাতীয় সংগীতের রচয়িতা। বাংলা তথা ভারতীয় সাহিত্যের এই দিকপালের জন্ম ও মৃত্যু কলকাতায়।]] thumb|কলকাতায় অবস্থিত [[জাতীয় গ্রন্থাগার (ভারত)|ভারতের জাতীয় গ্রন্থাগার]]
কলকাতা এক সমৃদ্ধ সাংস্কৃতিক ঐতিহ্যের অধিকারী। এই শহর তার সাহিত্যিক, শৈল্পিক ও বৈপ্লবিক চেতনার জন্য বিশ্ববিদিত। কলকাতা কেবলমাত্র ভারতের পূর্বতন রাজধানীই ছিল না, বরং আধুনিক ভারতের শিল্প ও সাহিত্য চেতনার জন্মস্থানও ছিল। শিল্প ও সাহিত্যের প্রতি কলকাতাবাসীদের বিশেষ আগ্রহ পরিলক্ষিত হয়ে থাকে; নতুন প্রতিভাকে গ্রহণ করার ঐতিহ্য কলকাতাকে তাই পরিণত করেছে "প্রচণ্ড সৃজনীশক্তিধর এক শহরে"। এই সকল কারণে কলকাতাকে অনেক সময় "ভারতের সাংস্কৃতিক রাজধানী" বলে উল্লেখ করা হয়।
কলকাতার অন্যতম চারিত্রিক বৈশিষ্ট্য হল শহরের ছোটো ছোটো অঞ্চলকে কেন্দ্র করে গড়ে ওঠা পাড়া সংস্কৃতি। সাধারণত প্রত্যেক পাড়ায় একটি করে ক্লাবঘর সহ নিজস্ব সংঘ বা ক্লাব থাকে। অনেক সময় ক্লাবগুলির নিজস্ব খেলার মাঠও থাকে। পাড়ার বাসিন্দারা অভ্যাসগতভাবে এখানে এই সব ক্লাবঘরে আড্ডা দিতে আসেন; মাঝেমধ্যে এই সব আড্ডা হয়ে ওঠে মুক্তছন্দের বৌদ্ধিক আলাপআলোচনা। এই শহরে রাজনৈতিক দেওয়াললিখনেরও এক ঐতিহ্য লক্ষিত হয়; এই সব দেওয়াললিখনে কুরুচিপূর্ণ কেচ্ছাকেলেংকারির বর্ণনা থেকে শ্লেষাত্মক রঙ্গব্যঙ্গ, লিমেরিক, কার্টুন, ইস্তাহার – সবই বিধৃত হয়।
কলকাতার অনেক ভবন ও স্থাপনা গথিক, ব্যারোক, রোমান, প্রাচ্য, ও মুঘল স্থাপত্য সহ অন্যান্য ইন্দো-ইসলামীয় শৈলীর মোটিফ দ্বারা সজ্জিত। ঔপনিবেশিক যুগের অনেক উল্লেখযোগ্য ভবনই সুসংরক্ষিত এবং "ঐতিহ্যবাহী ভবন" হিসেবে ঘোষিত হয়েছে। আবার অনেক ভবনই আজ কালের গহ্বরে বিলীয়মান। ১৮১৪ সালে প্রতিষ্ঠিত ভারতীয় সংগ্রহালয় এশিয়ার প্রাচীনতম জাদুঘর; ভারতের প্রাকৃতিক ইতিহাস ও ভারতীয় শিল্পের এক বিরাট সংগ্রহ এই জাদুঘরে সংরক্ষিত আছে। কলকাতার অন্যতম দর্শনীয় স্থান ভিক্টোরিয়া মেমোরিয়াল হলে শহরের ইতিহাস-সংক্রান্ত একটি জাদুঘর রয়েছে। কলকাতায় অবস্থিত ভারতের জাতীয় গ্রন্থাগার দেশের অগ্রণী পাবলিক লাইব্রেরি। অ্যাকাডেমি অফ ফাইন আর্টস ও অন্যান্য শিল্প প্রদর্শশালায় নিয়মিত শিল্প প্রদর্শনী আয়োজিত হয়ে থাকে।
কলকাতার যাত্রাপালা, নাটক ও গ্রুপ থিয়েটারের ঐতিহ্য সুবিদিত। বাংলা চলচ্চিত্র ও মূলধারার হিন্দি চলচ্চিত্র এখানে সমান জনপ্রিয়। শহরের ফিল্ম স্টুডিও টালিগঞ্জে অবস্থিত; এই কারণে বাংলা চলচ্চিত্র শিল্পকে "টলিউড" নামেও অভিহিত করা হয়ে থাকে। একাধিক কিংবদন্তি চলচ্চিত্র পরিচালকের কর্মজীবন গড়ে উঠেছে এই শহরকে কেন্দ্র করেই। এঁদের মধ্যে উল্লেখযোগ্য সত্যজিৎ রায় (১৯২১–১৯৯২), মৃণাল সেন (জন্ম ১৯২৩), ঋত্বিক ঘটক (১৯২৫–১৯৭৬) এবং আধুনিক চিত্র পরিচালক বুদ্ধদেব দাশগুপ্ত (জন্ম ১৯৪৪), অপর্ণা সেন (জন্ম ১৯৪৫), গৌতম ঘোষ (জন্ম ১৯৫০) ও ঋতুপর্ণ ঘোষ (জন্ম ১৯৬২)।
তারাপুর ইউনিয়ন
তারাপুর ইউনিয়ন বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত একটি ইউনিয়ন পরিষদ। এটি ১৭.৯৮ কিমি২ (৬.৯৪ বর্গমাইল) এলাকা জুড়ে অবস্থিত। পশ্চিম এ তেয়ানী বাজার পৃৃৃবে তিস্তা নদী  ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,২৭৭ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৯টি।
কলকাতার সংস্কৃতি
কলকাতার খাদ্যতালিকার প্রধান উপাদান ভাত ও মাছের ঝোল, এবং রসগোল্লা, সন্দেশ ও মিষ্টি দই প্রভৃতি মিষ্টান্ন। ইলিশ, চিংড়ি ও রুই সহ অন্যান্য মাছের নানা ব্যঞ্জনও কলকাতায় বেশ প্রচলিত। বেগুনি, কাটি রোল, ফুচকা প্রভৃতি পথখাদ্য এবং পূর্ব কলকাতার চায়নাটাউনের ভারতীয় চীনা খাদ্যও যথেষ্ট জনপ্রিয়।
বাঙালি রমণীরা সাধারণত ঐতিহ্যবাহী পোশাক শাড়ি পরে থাকেন; তবে কেউ কেউ পাশ্চাত্য পোশাক পরতেও অভ্যস্ত। আবার পুরুষদের মধ্যে পাশ্চাত্য পোশাকেরই চল বেশি।
দুর্গাপূজা কলকাতার সর্বাপেক্ষা গুরুত্বপূর্ণ এবং সর্বাপেক্ষা জাঁকজমকপূর্ণ উৎসব। প্রতি বছর বাংলা পঞ্জিকা অনুসারে আশ্বিন-কার্তিক মাসে (ইংরেজি সেপ্টেম্বর-অক্টোবর) এই পূজা অনুষ্ঠিত হয়। অন্যান্য ধর্মীয় ও সামাজিক উৎসবগুলির মধ্যে জগদ্ধাত্রী পূজা, কালীপূজা, ঈদুল ফিতর, দোলযাত্রা, বড়দিন, পয়লা বৈশাখ, পঁচিশে বৈশাখ, সরস্বতী পূজা, রথযাত্রা, পৌষপার্বন ইত্যাদি মহাসমারোহে পালিত হয়। এছাড়াও অনুষ্ঠিত হয় আন্তর্জাতিক কলকাতা পুস্তকমেলা, ডোভার লেন সঙ্গীত সম্মেলন, কলকাতা চলচ্চিত্র উৎসব ও নান্দীকারের জাতীয় নাট্য উৎসব ইত্যাদি সাংস্কৃতিক উৎসবও। প্রতি বছর জুন মাসে কলকাতায় সমকামীদের গৌরব পদযাত্রা অনুষ্ঠিত হয়; কলকাতার এই পদযাত্রা ভারতের প্রথম গৌরব পদযাত্রা।
ঊনবিংশ ও বিংশ শতাব্দীতে কলকাতাকেন্দ্রিক সাহিত্যিকদের হাত ধরে বাংলা সাহিত্যের আধুনিকীকরণ সম্পন্ন হয়। এঁদের মধ্যে উল্লেখযোগ্য ছিলেন বঙ্কিমচন্দ্র চট্টোপাধ্যায় (১৮৩৮–১৮৯৪), মাইকেল মধুসূদন দত্ত (১৮২৪–১৮৭৩), রবীন্দ্রনাথ ঠাকুর (১৮৬১–১৯৪১), কাজী নজরুল ইসলাম (১৮৯৮–১৯৭৬) ও শরৎচন্দ্র চট্টোপাধ্যায় (১৮৭৬–১৯৩৮) প্রমুখ। এই সাংস্কৃতিক ঐতিহ্য বহন করে চলেন শহরের পরবর্তী প্রজন্মের খ্যাতিমান সাহিত্যিকেরা। এঁদের মধ্যে উল্লেখনীয় হলেন জীবনানন্দ দাশ (১৮৯৯–১৯৫৪), বিভূতিভূষণ বন্দ্যোপাধ্যায় (১৮৯৪–১৯৫০), তারাশঙ্কর বন্দ্যোপাধ্যায় (১৮৯৮–১৯৭১), মানিক বন্দ্যোপাধ্যায় (১৯০৮–১৯৫৬), আশাপূর্ণা দেবী (১৯০৯–১৯৯৫), শীর্ষেন্দু মুখোপাধ্যায় (জন্ম ১৯৩৫), বুদ্ধদেব গুহ (জন্ম ১৯৩৬), মহাশ্বেতা দেবী (জন্ম ১৯২৬), সমরেশ মজুমদার (জন্ম ১৯৪৪), সঞ্জীব চট্টোপাধ্যায় (জন্ম ১৯৩৬), সুনীল গঙ্গোপাধ্যায় (জন্ম ১৯৩৪) এবং জয় গোস্বামী (জন্ম ১৯৫৪) প্রমুখ।
রবীন্দ্রসংগীত, ভারতীয় শাস্ত্রীয় সংগীত ও বাউল প্রভৃতি বাংলা লোকসঙ্গীতের প্রতি কলকাতাবাসীদের বিশেষ আগ্রহ লক্ষিত হয়। ১৯৯০-এর দশকের প্রথম ভাগ থেকে বাংলা সঙ্গীতের জগতে এক নতুন ধারার সূচনা ঘটে। এই ধারার বৈশিষ্ট্য লক্ষিত হয় বিভিন্ন বাংলা ব্যান্ডের গানে। কোনো কোনো ব্যান্ড আবার বাংলা লোকসঙ্গীতের সঙ্গে জ্যাজ ও অন্যান্য পাশ্চাত্য সঙ্গীতের ফিউশনও ঘটায়। তবে এই ধারায় বিশেষভাবে উল্লেখযোগ্য কবীর সুমন, নচিকেতা, অঞ্জন দত্ত এবং বাংলা ব্যান্ড চন্দ্রবিন্দু ও ক্যাকটাসের জীবনমুখী গান।
ড্যারিল ম্যাককরম্যাক
ড্যারিল ম্যাককরম্যাক (জন্ম ১৩ নভেম্বর ১৯৭৩) একজন অস্ট্রেলীয় হ্যান্ডবল খেলোয়াড়। তিনি ২০০০ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
অ্যান্ড্রু হাডসন
অ্যান্ড্রু চার্লস হাডসন (Andrew Hudson; জন্ম: ১৭ মার্চ, ১৯৬৫) নাটাল প্রদেশের ইশোই এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে ১৯৯০-এর দশকে টেস্ট ও একদিনের আন্তর্জাতিকে অংশগ্রহণ করেছেন।
খেলোয়াড়ী জীবন
আন্তর্জাতিক ক্রিকেটে দক্ষিণ আফ্রিকার প্রত্যাবর্তনের পর ১৮ এপ্রিল, ১৯৯২ তারিখে ওয়েস্ট ইন্ডিজ সফরে অনুষ্ঠিত একমাত্র টেস্টে কেপলার ওয়েসেলসের নেতৃত্বে টারটিয়াস বস, হানসি ক্রনিয়ে, অ্যালান ডোনাল্ড, পিটার কার্স্টেন, আদ্রিয়ান কুইপার, মেরিক প্রিঙ্গল, ডেভ রিচার্ডসন, মার্ক রাশমেয়ার, রিচার্ড স্নেলের পাশাপাশি তারও টেস্ট অভিষেক ঘটে। তন্মধ্যে ১৯৫১ সালে ৪০ বছর বয়সী জি. ডব্লিউ. এ. চাবের পর পিটার কার্স্টেন ৩৬ বছর বয়সে দ্বিতীয় বয়োজ্যেষ্ঠ খেলোয়াড় হিসেবে অভিষিক্ত হন।
একদিনের আন্তর্জাতিকে ২টি সেঞ্চুরি করেছেন তিনি। ১৯৯২ ও ১৯৯৬ সালের ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন হাডসন।
২০০০-০১ মৌসুমে তিনি তার সর্বশেষ প্রথম-শ্রেণীর ক্রিকেটে অংশগ্রহণ করেন। নিজ প্রদেশের খেলায় কোটাভিত্তিক ব্যবস্থা প্রবর্তনের ফলে তিনি চারটি খেলায় অংশ নিতে পেরেছেন।
আলী সালমান
thumb| আলী সালমান আহমদ সালমান (আরবী: علي سلمان أحمد سلمان) একজন বাহরাইনী ইমামিয়্যাহ (টুইলভার) শিয়া আলেম এবং আল-ওয়েফক নামক রাজনৈতিক সমাজের মহাসচিব। ১৯৯৫ সালের জানুয়ারিতে বাহরাইন সরকার তাকে ১৯৯০ সালের গণজাগরণের সময় সংবিধান পুনঃপ্রতিষ্ঠান এবং সংসদ পুনরুদ্ধারের দাবিতে একটি প্রচারাভিযানের নেতৃত্ব দেওয়ার জন্য জোরপূর্বক তাকে দুবাইতে নির্বাসনে পাঠিয়ে দেয়। সেখান থেকে লন্ডনে যান এবং সেখানে রাজনৈতিক আশ্রয় চান। তিনি লন্ডন থেকে বিরোধী কার্যক্রম অব্যাহত রাখেন, যেখানে তিনি বাহরাইন ফ্রিডম মুভমেন্ট এর সাথে যুক্ত ছিলেন। ২০০১ সালের মার্চে রাজা হামাদ ঘোষিত রাজনৈতিক সংস্কারের একটি অংশ হিসাবে সালমান সাধারণ ক্ষমা প্রার্থনায় বাহরাইন ফিরে আসেন।
তার পরিবারের নিকটবর্তী অজানা কিছু ব্যক্তির মতে, আল খলিফার শাসনামলে শেখ আলী সালমানকে কারাগারে মারাত্মক নির্যাতন করা হয়েছিল। শেখ আলী সালমানকে আটক রাখার ফলে অনেক প্রতিবাদ হয় এবং আল খলিফার বাহিনী বিক্ষোভকারীদের ছত্রভঙ্গ করতে টিয়ার গ্যাস ও রবারের গুলি চালানোর ফলে বেশ কয়েকজন প্রতিবাদকারী আহত হয়।
ধর্মীয় বিশ্বাস
আলী সালমান মূলত ইরানের ইমামিয়্যাহ শিয়া ধর্মীয় চিন্তাভাবনার একটি প্রধান কেন্দ্র ‘কম’ শহরে পড়াশুনা করেন। তিনি একজন ইমামিয়্যাহ শিয়া যা মূলত ১৯৯২ সালে তার মৃত্যুর আগ পর্যন্ত শিয়া বিশ্বের বেশিরভাগ আধ্যাত্মিক নেতা গ্র্যান্ড আয়াতুল্লাহ সাঈদ আবুল-কাশিম আল-খোইয়ের শান্তিকর শিক্ষা অনুসরণ করেছিলেন। তার মূল মার্জার মৃত্যুর পর, সালমান তার নতুন মার্জা সম্পর্কে প্রকাশ্যে কথা বলেননি তবে, একটি ব্যক্তিগত সাক্ষাৎতারে তিনি দাবি করেছিলেন যে তিনি এখন গ্র্যান্ড আয়াতুল্লাহ সাইয়িদ আলী আল-হুসায়ানি আল-সিসতানির অনুসারী।
এই পছন্দটি গুরুত্বপূর্ণ কারণ সালমান তার রাজনৈতিক অবস্থানকে ন্যায্যতা দেওয়ার জন্য কর্তৃপক্ষের বাহ্যিক উৎসের উপর নির্ভর করেন না। সিসতানির এই অনুসরণ একটি সম্পূর্ণরূপে পৃথক ভিত্তির উপর প্রতিষ্ঠিত যা সাধারণ পরিমণ্ডলের মধ্যে প্রসারিত হয় না। সিসতানি একটি মার্জা যা তার অনুসারীদের রাজনৈতিক পছন্দগুলিতে হস্তক্ষেপ এড়ায়ে চলার জন্য বিশেষভাবে পরিচিত।
১৯৯০ সালে বাহরাইনের গণজাগরণে ভূমিকা
১৯৯০ সালে বাহরাইনের গণজাগরণের একজন অন্যতম নেতা হিসেবে আলী সালমান ব্যাপকভাবে পরিচিত। গণজাগরণের প্রথম দিকটি ১৯৯৪ সালের নভেম্বরে বেশ কয়েকটি বিদেশী সংস্থা দ্বারা সংগঠিত একটি দাতব্য ম্যারাথন হিসাবে বর্ণনা করা হয়েছে। ম্যারাথন দৌড়বিদরা, পুরুষ এবং মহিলা উভয়ই শর্টস এবং টি-শার্টে পরিহিত অবস্থায়, কিছু শিয়া গ্রামে প্রবেশ করে। শিয়া ধর্মীয় নেতাদের নেতৃত্বে গ্রামবাসীরা তাদের থামাতে চেষ্টা করেছিল কারণ তাদের মনে হয়েছিল এই অল্প পোশাক পরিহিতরা তাদের ধর্মীয় ও নৈতিক মূল্যবোধকে সরাসরি অপমান করছে। ঘটনা মারামরি এবং পাথর নিক্ষেপ পর্যন্ত গড়িয়েছিল। ঐ রাতে, আলী সালমান সহ বেশ কয়েকজন প্রতিবাদকারীকে নিরাপত্তা বাহিনী গ্রেপ্তার করে। তার গ্রেফতার গণ-বিক্ষোভে রূপ নেয় এবং প্রায় ১২ জন বিক্ষোভকারীর মৃত্যু ঘটে ও শত শত বিক্ষোভকারীকে কারাগারে পাঠান হয়। এইসব বিক্ষোভের নেতা ছিলেন সালমান।
১৯৯৪ সালে গ্রেপ্তার হওয়ার পর সালমানকে নির্বাসিত করা হয় এবং তিনি পরে লন্ডনে যান। যেখানে তিনি বাহরাইনের স্বাধীনতা আন্দোলনের জন্য বাহরাইন ফ্রিডম মুভমেন্টের সাথে যুক্ত হন, সাইদ আল-শেহাবি নেতৃত্বে এই সংগঠনটি গড়ে ওঠে। সালমান এই গ্রুপ থেকে স্বাধীনভাবে কাজ করেছিলেন কিন্তু বাহরাইন বিদ্রোহের রাজনৈতিক দাবিগুলো অর্জনের জন্য তাদেরকে সহযোগিতা করেছিলেন।
গন্ধর্ব্যপুর দক্ষিণ ইউনিয়ন
গন্ধর্ব্যপুর দক্ষিণ বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
আয়তন
গন্ধর্ব্যপুর দক্ষিণ ইউনিয়নের আয়তন ৩,৭৩৪ একর।
জনসংখ্যার উপাত্ত
২০১১ সালের পরিসংখ্যান অনুযায়ী গন্ধর্ব্যপুর দক্ষিণ ইউনিয়নের জনসংখ্যা ১৯,৩০২ জন। এর মধ্যে পুরুষ ৮,৭৭৪ জন এবং মহিলা ১০,৫২৮ জন। মোট পরিবার ৩,৭৭২টি।
অবস্থান ও সীমানা
হাজীগঞ্জ উপজেলার সর্ব-দক্ষিণে গন্ধর্ব্যপুর দক্ষিণ ইউনিয়নের অবস্থান। এ ইউনিয়নের উত্তরে বড়কুল পূর্ব ইউনিয়ন ও গন্ধর্ব্যপুর উত্তর ইউনিয়ন, পূর্বে শাহরাস্তি উপজেলার সূচীপাড়া উত্তর ইউনিয়ন ও সূচীপাড়া দক্ষিণ ইউনিয়ন, দক্ষিণে লক্ষ্মীপুর জেলার রামগঞ্জ উপজেলার নোয়াগাঁও ইউনিয়ন ও কাঞ্চনপুর ইউনিয়ন এবং পশ্চিমে ফরিদগঞ্জ উপজেলার গুপ্টি পূর্ব ইউনিয়ন ও সুবিদপুর পূর্ব ইউনিয়ন অবস্থিত।
প্রশাসনিক কাঠামো
গন্ধর্ব্যপুর দক্ষিণ ইউনিয়ন হাজীগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী গন্ধর্ব্যপুর দক্ষিণ ইউনিয়নের সাক্ষরতার হার ৬৩.৭%।
তারুন্দিয়া জগৎ মেমোরিয়াল উচ্চ বিদ্যালয়
অবস্থান
এই বিদ্যালয়টি ঈশ্বরগঞ্জ উপজেলা শহর থেকে ১০ কি.মি. পশ্চিমে উচাখিলা ইউনিয়ন থেকে ৩ কি.মি. উত্তরে এবং গৌরিপুর উপজেলা থেকে ১৩ কি.মি. দক্ষিণে অবস্থিত। ময়মনসিংহ জেলা শহর থেকে ২২ কি.মি. দক্ষিণ-পূর্বে এবং ফাতেমা নগর রেল স্টেশন থেকে ৮ কি.মি. পুর্বে এর অবস্থান। এই বিদ্যালয়ের সুনাম আজ সমগ্র বাংলায় বিদিত।
সংক্ষিপ্ত বিবরণ
প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কর্তৃক নিয়োজিত হন এবং প্রত্যেক ছাত্রছাত্রীকেই ভর্তি পরীক্ষায় অংশগ্রহণ করে ভর্তি হতে হয়।
ইতিহাস
শিক্ষার প্রয়োজনীয়তা অনুভব করে এই এলাকার বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় আলোচনার মাধ্যমে এই প্রতিষ্ঠান স্থাপনের উদ্যোগ নিলে তারুন্দিয়া সরকারী প্রাথমিক বিদ্যালয়ের তৎকালিন প্রধান শিক্ষক শ্রী হীরালাল চক্রবর্তি এই বিদ্যালয়ের জন্য জমি প্রধান করেন এবং তাঁর বাবা আচার্য্য জগৎ ঠাকুরের স্মৃতিতে এই স্কুলের নামকরণ করে জনাব আব্দুল জব্বার খান ও আপামর সাধারন জনগণ স্কুল প্রতিষ্ঠায় ব্যাপক ভূমিকা রাখেন। হাজী মোঃ আব্দুল মোতালেব এবং মৌলভি মোঃ ইউসুফ এই বিদ্যালয়ের এমপিও ভুক্তিতে ব্যাপক অবদান রাখেন। মৌলভি মোঃ ইউসুফ এই বিদ্যালয়ের একজন ধর্মীয় শিক্ষক ছিলেন।
পরিবেশ
প্রতিষ্ঠানটির চারপাশে বাংলার চিরচেনা প্রাকৃতিক পরিবেশ, তারুন্দিয়া ইউনিয়নের প্রধান ডাকঘর, তারুন্দিয়া বাজার, তারুন্দিয়া বাজার জামে মসজিদ, আচার্য্য জগৎ ঠাকুর মন্দির এর উপস্থিতি। শিক্ষার মনোরম পরিবেশের জন্য সবার কাছে সমানভাবে সমাদৃত। প্রতিষ্ঠানটির মূল ভবন একতলা। অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।
ভর্তি
এই প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত ছাত্র-ছাত্রী ভর্তি করা হয়। ৩ টি বিভাগ তথা ব্যবসায় শিক্ষা, বিজ্ঞান ও মানবিক রয়েছে। সাধারনত ৬ষ্ঠ শ্রেণিতে প্রথম ভর্তি নেয়া হয়।
অন্যান্য
এই বিদ্যালয়ের শিক্ষার্থিদের জন্য রয়েছে নির্দিষ্ট পোশাক, যা ছাত্র ছাত্রীদের বাধ্যতামুলকভাবে অনুসরন করতে হয়। শিক্ষা, সংস্কৃতি, বিনোদন সর্বক্ষেত্রেই এই বিদ্যালয়ের ছাত্রছাত্রীদের রয়েছে সমান সুযোগ। বছরে একবার বাৎসরিক খেলাধুলা ও সাংস্কৃতিক অনুষ্ঠানের আয়োজন করা হয় যা স্থানীয় মানুষদেরও বিনোদনের অন্যতম উৎস। বন্যা কিংবা প্রাকৃতিক দুর্যোগ মোকাবেলায় এই স্কুলের শিক্ষক শিক্ষার্থীদের থাকে অগ্রণী ভূমিকা।
ঔষধবিহীন হস্তক্ষেপ (রোগবিস্তার বিজ্ঞান)
রোগবিস্তার বিজ্ঞানের আলোচনায় ঔষধবিহীন হস্তক্ষেপ (Non-pharmaceutical intervention, সংক্ষেপে NPI) বলতে কোনও মহামারীতে রূপ নেওয়া রোগের বিস্তার হ্রাস করতে গৃহীত এমন যেকোনও পদ্ধতিকে বোঝায়, যাতে ঔষধ দিয়ে চিকিৎসা আবশ্যক নয়। মার্কিন যুক্তরাষ্ট্রের রোগ নিয়ন্ত্রণ ও প্রতিরোধ কেন্দ্র সিডিসি ব্যক্তিগত স্তরে ঔষধবিহীন হস্তক্ষেপ, সম্প্রদায়গত ঔষধবিহীন হস্তক্ষেপ এবং পরিবেশগত ঔষধবিহীন হস্তক্ষেপের কথা উল্লেখ করেছে।
ঔষধবিহীন হস্তক্ষেপে বৈশ্বিক মহামারীর রূপ ধারণকারী ইনফ্লুয়েঞ্জা রোগের জন্য একাধারে স্থানীয় ও বৈশ্বিক পর্যায়ে সুপারিশ করা হয়েছে এবং ২০০৯-এর শূকর ইনফ্লুয়েঞ্জার বৈশ্বিক মহামারীর সময়ে এবং কোভিড-১৯ বৈশ্বিক মহামারীর সময়ে এই পদ্ধতিটির উপর বৃহৎ মাপের গবেষণা সম্পাদন করা হয়। ঔষধবিহীন হস্তক্ষেপ হল কতগুলি গৃহীত পদক্ষেপের সমষ্টি যেগুলি যেকোনও সময়ে প্রয়োগ করা সম্ভব। এগুলিকে কোনও মহামারীতে রূপ নেওয়া রোগের প্রাদুর্ভাবের পরে কার্যকরী টিকা জনগণের কাছে পৌঁছে দেবার আগ পর্যন্ত প্রয়ো করা হয়।
ধরন
কোনও সম্ভাব্য অসুস্থতার লক্ষণ-উপসর্গ ছড়িয়ে দেওয়া প্রতিরোধ করতে গৃহে স্বেচ্ছায় অন্তরীণ থাকা, কাশি ও হাঁচির সময় মুখ ঢাকা, নিয়মিত হাত ধোয়া, ইত্যাদি হল ঔষধবিহীন হস্তক্ষেপের কয়েকটি উদাহরণ। আরেকটি উদাহরণ হল বিদ্যালয়, কর্মস্থল, জনসমাগম এলাকা, ইত্যাদিতে প্রশাসকদের বা দায়িত্ববান ব্যক্তিদের সঠিক প্রতিরোধমূলক ব্যবস্থা গ্রহণ এবং জনসাধারণকে সাবধানতা অবলম্বনে জন্য স্মরণ করিয়ে দেওয়া যাতে রোগের বিস্তার প্রতিরোধ করা যায়। সিংহভাগ ঔষধবিহীন হস্তক্ষেপই সরল প্রকৃতির, এগুলিকে বাস্তবায়ন করার জন্য খুব বেশি প্রচেষ্টার প্রয়োজন নেই, এবং এগুলিকে সঠিকভাবে বাস্তবায়ন করা গেলে লক্ষ লক্ষ মানুষের জীবন বাঁচানো সম্ভব।
হাতের স্বাস্থ্যবিধি
সাবান ও পানি দিয়ে কিংবা অ্যালকোহল-ভিত্তিক জীবাণুনিবারক দিয়ে হাত ধোয়া যেতে পারে। অনেক দেশে ইতিমধ্যেই সংক্রামক বা ছোঁয়াচে রোগের বিস্তার প্রতিরোধ করার জন্য হাত ধোয়ার রীতি প্রচলিত। যদিও অ্যালকোহল দিয়ে হাত ঘষে নেওয়ার পদ্ধতিটি কোনও কোনও পরিস্থিতিতে অতিরিক্ত ব্যয়বহুল হতে পারে, এর বিপরীতে সাবান-পানি দিয়ে হাত ধুয়ে স্বাস্থ্যসম্মত করাকে সবচেয়ে সাশ্রয়ী প্রতিরোধমূলক ব্যবস্থাগুলির একটি।
শ্বসন-সংক্রান্ত স্বাস্থ্য সৌজন্যবিধি
শ্বসন-সংক্রান্ত স্বাস্থ্য সৌজন্যবিধি বলতে সেইসব ব্যবস্থা বা পদ্ধতিকে বোঝায় যেগুলি ব্যবহার করে একজন ব্যক্তি কাশি বা হাঁচি দেবার সময় রোগের সংবহন ও সংক্রমণ প্রতিরোধ করতে পারেন। যেমন কাশি-হাঁচি দেবার সময় হাত, কনুইয়ের ভাঁজ কিংবা জামার হাতাতে মুখ ঢাকা এবং হাঁচি-কাশি দেবার পরে ঢাকার জন্য ব্যবহৃত উপাদান হয় ফেলে দেওয়া বা স্বাস্থ্যসম্মতভাবে ধুয়ে ফেলা। হাতের স্বাস্থ্যবিধির মতো এটিও একটি ব্যয়সাশ্রয়ী হস্তক্ষেপের ধরন।
মুখাবরণী বা মুখোশ পরিধান
ব্যক্তি থেকে ব্যক্তিতে শ্বাসযন্ত্রীয় রোগ সংবহন হ্রাস করার জন্য মুখোশ পরিধান করা যেতে পারে। ডাক্তারি মুখোশ মূলত স্বাস্থ্যসেবা প্রদানকারী পরিবেশে পরিধান করা হয়। সাধারণত বৈশ্বিক মহামারী না থাকলেও এগুলি চিকিৎসাকেন্দ্র ও হাসপাতালে পরিধান করা হয়ে থাকে। বৈশ্বিক মহামারীর সময়ে লক্ষণ-উপসর্গবিশিষ্ট ব্যক্তিদেরকে সর্বক্ষণ একবার ব্যবহারের পর পরিত্যাজ্য ডাক্তারি মানের মুখোশ পরার সুপারিশ করা হয়। অন্যদিকে গুরুতর বৈশ্বিক মহামারীর সময়ে লক্ষণ-উপসর্গহীন ব্যক্তিদেরকেও রোগের সংবহন হ্রাস করার জন্য মুখোশ পরার পরামর্শ দেওয়া হয়। করোনাভাইরাস রোগের বৈশ্বিক মহামারীর প্রেক্ষাপটে বিশ্ব স্বাস্থ্য সংস্থা সামাজিক দূরত্ব বজায় রাখা সম্ভব না হলে "যথাসম্ভব সব কিছু করুন!" দৃষ্টিভঙ্গি থেকে সর্বসাধারণকে মুখোশ পরার পরামর্শ দিয়েছে।
কোলাসিব জেলা
উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে কোলাসিব জেলা অন্যতম৷ জেলাটির জেলাসদর কোলাসিব শহরে অবস্থিত৷ এটি আয়তনের বিচারে মিজোরামের সবচেয়ে ছোটো জেলা৷
জলাধার
কোলাসিব জেলাতে অবস্থিত ২০১০ খ্রিষ্টাব্দে নির্মিত একটি পূর্ণাঙ্গ জলাধার হলো সেরলুই বি বাঁধ৷ অপর দুটি নির্মীয়মান জলাধার হলো,বৈরাবি বাঁধ এবং তুইরিয়াল বাঁধ৷ ২০১১ খ্রিষ্টাব্দে এই জলাধার দুটি তৈরীর অমুমোদন করা হয়৷
অবস্থান
জেলাটির উত্তরে আসাম রাজ্যের কাছাড় জেলা, পূর্ব ও দক্ষিণাংশে মিজোরাম রাজ্যের আইজল জেলা অবস্থিত৷ জেলাটির দক্ষিণ পশ্চিমে(নৈঋত) মিজোরাম রাজ্যের মামিত জেলা ও উত্তর পশ্চিমে(বায়ু) আসাম রাজ্যের হাইলাকান্দি জেলা অবস্থিত৷
জনসংখ্যার উপাত্ত
মোট জনসংখ্যা ৬৫৯৬০ (২০০১ জনগণনা) ও ৮৩৯৫৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৬ষ্ঠ৷ মিজোরাম রাজ্যের ৭.৬৫% লোক কোলাসিব জেলাতে বাস করেন৷ জেলার জনঘনত্ব ২০০১ সালে ৪৮ ছিলো এবং ২০১১ সালে তা বৃদ্ধি পেয়ে ৬১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৭.২৮%, যা ১৯৯১-২০১১ সালের ৩৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৮০৷
শিক্ষা
জেলাটির স্বাক্ষরতা হার ৯১.৩৪%(২০০১) তথা ৯৩.৫০%(২০১১)৷ পুরুষ স্বাক্ষরতার হার ৯২.৩৪%(২০০১) তথা ৯৪.৫৭%(২০১১)৷ নারী স্বাক্ষরতার হার ৯০.২২%(২০০১) তথা ৯২.৩৮% (২০১১)৷ জেলাটিতে শিশুর অনুপাত সমগ্র জনসংখ্যার ১৬.০৬%৷
প্রশাসনিক বিভাগ
জেলাটি দুটি গ্রামোন্নয়ন ব্লকে বিভক্ত, যথা এছাড়া জেলাটিতে তিনটি লোকসভা কেন্দ্র রয়েছে যথা- তুইরিয়াল, কোলাসিব ও সেরলুই৷
জেনারেল ফার্মা
জেনারেল ফার্মাসিউটিক্যালস লিমিটেড হচ্ছে বাংলাদেশের একটি ঔষধ উৎপাদনকারী প্রতিষ্ঠান যেটি ১৯৮৭-এ প্রতিষ্ঠিত হয়।
ইতিহাস
জেনারেল ফার্মাসিউটিক্যালস লিমিটেড (GPL)৫ই এপ্রিল, ১৯৮৪-এ প্রাইভেট লিমিটেড কোম্পানি হিসেবে অর্ন্তভুক্ত হয়। ড.মমিনুল হক, ব্যাবস্থাপনা পরিচালক, ড.গাজী নুরুন নবী ছিলেন পরিচালক। ছোটকাল থেকেই তারা সহপাঠী ও বন্ধু ছিলেন। ১৯৮৭-এ ৭ ধরনের পণ্য ও সামান্য জনশক্তি নিয়েই উৎপাদন যাত্রা শুরু করে। এখন সেখানে ৩০০০ জন কর্মক্ষেত্রে নিয়োজিত এদের মধ্যে ২০০০ জন বিক্রয় ও বাজারজাতকরণে নিয়োজিত। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়।
পণ্য
জেনারেল ফার্মাসিউটিক্যালস লিমিটেড (GPL) বিভিন্ন শ্রেণীর ঔষধজাতীয় পণ্য উৎপাদন করে থাকে। যেমন : এন্টিহিস্টামাইনস, এন্টিউসেটরেন্টস, গ্যাস্ট্রোপরিওকোটিক্স, ল্যাক্সেটিক্স, ব্রোংকোডিলেটরস, ডেকোজিস্টান্টস, এন্টেমিটিক্সস, এন্টিবায়োটিক্স, অ্যানোসিয়েলিটিক্স, এন্টিডিপ্রেসেন্টস, অ্যান্টিবায়োটিক্স, এনএসএইডস, ভিটামিনস এবং সাপ্লিমেন্টস, এন্টিসেপটিক্স, অ্যান্টিজেজেটাস, এন্টিফাঙ্গালস, কার্ডিওভাসকুলারস, অ্যান্টিপাইলিপ্টিক্স, ওরল স্যালিন, ইনজেকশনের (এলভিপি ও এসভিপি), অফলাইনিক।
কম্পিউটারের রূপগত গঠনবৈশিষ্ট্য
thumb|হার্ডড্রাইভ ফ্যাক্টর
thumb|ভিআইএ- ছোট-আইটিএক্স নিছনি ফ্যাক্টর কম্পিউটিং বা পরিগণনের আলোচনায় রূপগত গঠনবৈশিষ্ট্য (Form factor ফর্ম ফ্যাক্টর) বলতে কোনও পরিগণক যন্ত্রের (কম্পিউটার) মাতৃপাটাতনের (মাদারবোর্ড) রূপগত গঠনবৈশিষ্ট্যের বিস্তারিত বিবরণকে বোঝায়, যে বিবরণে মাতৃপাটাতনটির আকার, আকৃতি, সরবরাহকৃত বিদ্যুৎশক্তির ধরন, বিভিন্ন যন্ত্রাংশ বসানোর জায়গার অবস্থান, পেছনের ফলকে (ব্যাকপ্যানেল) প্রবেশদ্বার বা পোর্টের সংখ্যা ও অবস্থান, ইত্যাদির সুনির্দিষ্ট উল্লেখ থাকে। বিশেষত আইবিএম পিসির সাথে সঙ্গতিপূর্ণ কম্পিউটার উৎপাদন শিল্পে প্রমিত রূপগত গঠনবৈশিষ্ট্য ব্যবহার করা হয়, ফলে বিভিন্ন প্রতিযোগী প্রস্তুতকারকদের দ্বারা উৎপাদিত ও বিভিন্ন প্রজন্মের কম্পিউটারের মধ্যে কম্পিউটারের যন্ত্রাংশগুলির প্রতিস্থাপনযোগ্যতা নিশ্চিত হয়। অন্যদিকে ব্যবসায়িক প্রতিষ্ঠানগুলিতে কম্পিউটিংয়ের ক্ষেত্রে সেবক পরিগণক যন্ত্রগুলিকে (সার্ভার মডিউল) বিদ্যমান তাকে বসানোর (র‍্যাকমাউন্ট) ব্যবস্থার সাথে খাপ খাবে কি না, তা রূপগত গঠনবৈশিষ্ট্য নিশ্চিত করে। প্রথাগতভাবে সবচেয়ে গুরুত্বপূর্ণ বিবরণ হল হল মাদারবোর্ডের রূপগত গঠনবৈশিষ্ট্যগুলির বিবরণ, যা সাধারণত কম্পিউটারের ধারকবাক্সের (কেস) আকার-আকৃতি বা রূপগত গঠনবৈশিষ্ট্য নির্ধারণ করে। ক্ষুদ্র রূপগত গঠনবৈশিষ্ট্যের কম্পিউটারও তৈরি এবং ব্যবহৃত হয়ে থাকে।
ওয়ারী ক্লাব ঢাকা
ওয়ারী ক্লাব ঢাকা ওয়ারী ঢাকা, বাংলাদেশের একটি অ্যাসোসিয়েশন ফুটবল ক্লাব।  এটি বর্তমানে বাংলাদেশ চ্যাম্পিয়নশিপ লিগের (বিসিএল) একটি দল।  ওয়ারী ক্লাব বাংলাদেশের প্রাচীনতম ফুটবল ক্লাবগুলির মধ্যে একটি, ১৮৯৮ সালে প্রতিষ্ঠিত হয়। ক্লাবের মূলমন্ত্র হল এক হৃদয় এক মন ।
ইতিহাস
১৮৯৮ সালে, ওয়েলিংটন ক্লাব বন্ধ হয়ে যাওয়ার পর, এর কয়েকজন ক্রীড়াপ্রেমী সদস্য ওয়ারী ক্লাব গঠনের সিদ্ধান্ত নেন। ভারতে ব্রিটিশ শাসনামলে, রায় বাহাদুর সুরেন্দ্রনাথ রায় ক্লাব গঠনে মুখ্য ভূমিকা পালন করেন। জনপ্রিয়তা অর্জনের পর, ক্লাবটি ১৯৩০ সালে ঢাকার পল্টন মাঠে তাদের খেলার মাঠ খুঁজে পায়। প্রথম সাফল্য আসে ১৯১০ সালে কোচবিহারে, যখন ওয়ারী একটি টুর্নামেন্টে ব্রিটিশ কিংস হাউস ক্লাবকে পরাজিত করে।
মর্যাদাপূর্ণ আইএফএ শিল্ড টুর্নামেন্টে, তারা ১৯৪৫ সাল পর্যন্ত মাঝারি সাফল্য অর্জন করেছিল। ১৯৭১ সালে তাদের সবচেয়ে উল্লেখযোগ্য কৃতিত্ব ছিল, যখন তারা কলকাতায় ডিফেন্ডিং চ্যাম্পিয়ন লিংকন ক্লাবকে পরাজিত করে।
প্রতিষ্ঠার পর থেকে ঢাকা জেলার জেলা প্রশাসক কোনো প্রতিদ্বন্দ্বিতা ছাড়াই ক্লাবের সভাপতি হন। ১৯৭৮ সালে ঢাকা লিগে ঢাকা আবাহনীকে পরাজিত করায় ওয়ারী ক্লাব জনপ্রিয়তা পায়। দলটি বর্তমানে বাংলাদেশ চ্যাম্পিয়নশিপ লিগে প্রতিদ্বন্দ্বিতা করছে।
বর্তমান খেলোয়াড়
'''২০২১-২২ মৌসুমের জন্য ওয়ারী ক্লাব ঢাকার খেলোয়াড়।
অন্যান্য বিভাগ
ক্লাবটিতে ক্রিকেট, হকি, ভলিবল এবং টেবিল টেনিস বিভাগও রয়েছে। হকি দলটিও ভালো করতে শুরু করে এটি ১৯৫৩ সালে ঢাকা হকি লীগ রানার্সআপ এবং তারপর ১৯৬৪ সালে চ্যাম্পিয়ন হয়।
সাফল্যও টেবিল টেনিস দলকে অনুসরণ করে, যখন ওয়ারী ১৯৭৬ এবং ১৯৭৭ সালে "আখতার মেমোরিয়াল টেবিল টেনিস টুর্নামেন্ট" জিতেছিল। এর ভলিবল দলটিও সাফল্য অর্জন করেছিল কারণ তারা ১৯৭০ এবং ৮০ এর দশকে প্রভাবশালী দল হয়ে উঠেছিল, বহুবার লিগ জিতেছিল।
ভ্লাদিমির পুতিন
ভ্লাদিমির ভ্লাদিমিরোভিচ পুতিন (Влади́мир Влади́мирович Пу́тин; জন্ম: ৭ অক্টোবর, ১৯৫২) একজন রুশ রাজনীতিবিদ ও সাবেক গোয়েন্দা কর্মকর্তা, যিনি বর্তমানে রাশিয়ার রাষ্ট্রপতি হিসেবে দায়িত্ব পালন করছেন। ১৯৯৯ সাল থেকে পুতিন ধারাবাহিকভাবে রাশিয়ার রাষ্ট্রপতি অথবা প্রধানমন্ত্রী হিসেবে দেশ পরিচালনা করছেন: ১৯৯৯ থেকে ২০০৮ সাল পর্যন্ত রাষ্ট্রপতি, ২০০৮ থেকে ২০১২ সাল পর্যন্ত প্রধানমন্ত্রী এবং ২০১২ সাল থেকে রাষ্ট্রপতি হিসেবে ক্ষমতাসীন। এছাড়াও, ২০০৮ থেকে ২০১২ সাল পর্যন্ত তিনি ইউনাইটেড রাশিয়া দলের সভাপতি এবং রাশিয়া ও বেলারুশের মন্ত্রিসভার সভাপতির দায়িত্ব পালন করেন।
শিক্ষা
পুতিন ১৯৬০-১৯৬৮ সালের মধ্যে প্রাইমারি স্কুলে পড়াশোনা করেছেন। ১৯৬০ সালে তিনি লেনিনগ্রাদে স্কুল নং-১৯৩ এ ভর্তি হন। এরপর সেখান থেকে অষ্টম গ্রেডের পর তিনি স্কুল নং-২৮১ তে হাই স্কুলে ভর্তি হন। সেখান থেকে ১৯৭০ সালে পড়া শেষ করেন।
ওলাইচণ্ডী
ওলাইচণ্ডী বা ওলাদেবী হলেন ভারতের পশ্চিমবঙ্গ রাজ্য ও বাংলাদেশে পূজিত এক লৌকিক দেবী। মুসলমান-প্রধান অঞ্চলে ইনি ওলাবিবি নামে পরিচিত। লোকবিশ্বাস অনুসারে, ইনি ওলাওঠা (কলেরা) রোগের দেবী এবং ময়াসুরের পত্নী। এককভাবে ওলাইচণ্ডীর পূজা ছাড়াও কোনও কোনও থানে সাতবোন বা নয়বোন নিয়ে ওলাবিবির পূজা প্রচলিত। এই সাত বোনের নাম হল ওলাবিবি, ঝোলাবিবি, আজগাইবিবি, চাঁদবিবি, বাহড়বিবি, ঝেটুনেবিবি ও আসানবিবি।
ভ্লাদিমির পুতিন
শিক্ষা
১৯৭০ সালে পুতিন লেনিনগ্রাদ স্টেট ইউনিভার্সিটিতে আইন বিভাগে ভর্তি হন এবং ১৯৭৫ সালে ডিগ্রী অর্জন করেন। ১৯৮০ সালের শুরুর দিকে পুতিন মস্কোর KGB স্কুল নং-১ এ পড়াশোনা করেন।
শাসনকাল
৩১ ডিসেম্বর, ১৯৯৯ সালে পুতিন ভারপ্রাপ্ত রাষ্ট্রপতি হিসেবে রুশ প্রজাতন্ত্রের দায়িত্বভার গ্রহণ করেন। তৎকালীন রাষ্ট্রপতি বরিস ইয়েলৎসিন আকস্মিকভাবে পদত্যাগ গ্রহণ করার প্রেক্ষাপটেই তার এই দায়িত্বভার গ্রহণ। ২০০০ সালে অনুষ্ঠিত রাষ্ট্রপতি নির্বাচনে তিনি জয়লাভ করেন। ২০০৪ সালে পুতিন ২য় মেয়াদে পুনরায় রাষ্ট্রপতি হিসেবে নির্বাচিত হন। তার এ মেয়াদ শেষ হয় ৭ মে, ২০০৮ সালে। কিন্তু সাংবিধানিক সীমাবদ্ধতাজনিত কারণে পুতিন ধারাবাহিকভাবে ৩য় মেয়াদের জন্য রাষ্ট্রপতি হিসেবে দায়িত্ব পালন করতে পারবেন না।
ওলাইচণ্ডী
ওলাইচণ্ডী বাংলার লোকসংস্কৃতির একটি গুরুত্বপূর্ণ চরিত্র। বিভিন্ন ধর্ম ও সংস্কৃতির মধ্যে তাঁর পূজা প্রচলিত।
ভ্লাদিমির পুতিন
শাসনকাল
পরবর্তীতে ২০০৮ সালের রাষ্ট্রপতি নির্বাচনে তার উত্তরসূরী হিসেবে দিমিত্রি মেদভেদেভ বিজয় লাভ করেন। এতে রাষ্ট্রপতি হিসেবে দিমিত্রি মেদভেদেভ রাশিয়ার প্রধানমন্ত্রী হিসেবে ভ্লাদিমির পুতিনকে মনোনীত করেন। অতঃপর ৮ মে, ২০০৮ সালে প্রধানমন্ত্রী হিসেবে দাপ্তরিক দায়িত্ব গ্রহণ করেন। সেপ্টেম্বর, ২০১১ সালে পুতিন আনুষ্ঠানিকভাবে ঘোষণা দেন যে, তিনি ৩য় মেয়াদের জন্য নতুন করে ২০১২ সালের রাষ্ট্রপতি নির্বাচনে প্রতিদ্বন্দ্বিতা করবেন।২০১২ সালের রাষ্ট্রপতি নির্বাচনে প্রতিদ্বন্দ্বিতা করে তিনি ৩য় মেয়াদে জয়লাভ করেন। তার এ মেয়াদকাল ৬ বছর।
ওলাইচণ্ডী
নামকরণ
গোপেন্দ্রকৃষ্ণ বসুর মতে, ওলাইচণ্ডী দেবীর আদি নাম ওলাউঠা-চণ্ডী বা ওলাউঠা-বিবি। বিসূচিকা বা কলেরা রোগের অপর নাম "ওলাউঠা " বা "ওলাওঠা" শব্দটি দু’টি প্রচলিত গ্রাম্য শব্দের সমষ্টি - "ওলা" ও "উঠা" বা "ওঠা"। "ওলা" শব্দের অর্থ নামা বা পায়খানা হওয়া এবং "উঠা" বা "ওঠা" শব্দের অর্থ উঠে যাওয়া বা বমি হওয়া। সেই থেকেই এই দেবী হিন্দুদের কাছে ওলাইচণ্ডী ও মুসলমানদের কাছে ওলাবিবি নামে পরিচিত।
ভ্লাদিমির পুতিন
সাফল্যগাথা
পুতিন তার সময়কালে রাজনৈতিক স্থিতিশীলতা এনেছেন। এছাড়াও, তিনি রাশিয়ার নিয়ন্ত্রণাধীন চেচনিয়ায় ২য় চেচেন যুদ্ধের মাধ্যমে অঙ্গরাজ্যগুলোর অখণ্ডতা বজায় রাখতে সক্ষম হয়েছেন। পুতিনের রাষ্ট্রপতি থাকাকালীন সময়ে রাশিয়ায় অর্থনৈতিক ভিত মজবুত হয়। ৯ বছরের মধ্যে জিডিপি ৭২% বৃদ্ধি পায়। দারিদ্র্য কমপক্ষে ৫০% কমে যায়।  গড় মাসিক বেতন $৮০ থেকে $৬৪০ ডলার বৃদ্ধি পায়।
ওলাইচণ্ডী
দেবী
লোক বিশ্বাস অনুসারে, ওলাইচণ্ডী ময়াসুরের পত্নী। ময়াসুর হিন্দু পুরাণের অসুর, দানব, রাক্ষস ও দৈত্যদের রাজা ও স্থপতি। ভক্তেরা তাঁকে কলেরার হাত থেকে ত্রাণকর্ত্রী দেবী মনে করেন। রোগ ও মহামারীতে আক্রান্ত অঞ্চলে তাঁর পূজা হয়। এই নামটি এসেছে বিবির গান আখ্যান থেকে। এই আখ্যান অনুসারে, তিনি এক কুমারী মুসলমান রাজকন্যার সন্তান। তিনি অলৌকিক উপায়ে অদৃশ্য হয়ে যান এবং পরে দেবী রূপে আবির্ভূত হন। তাঁর আবির্ভাবের কারণ ছিল তাঁর দাদামশাইয়ের (‘বাদশা’) ও রাজ্যের মন্ত্রীদের সন্তানদের আরোগ্য দান।
মূর্তি
ওলাইচণ্ডী বা ওলাবিবির মূর্তি প্রধানত দুই প্রকারের। হিন্দুপ্রধান অঞ্চলে এই দেবীর রূপ লক্ষ্মী ও সরস্বতীর অনুরূপ। তাঁর গায়ের রং হলুদ/সবুজ, মুখ সুন্দর, দ্বিনয়না বা ক্ষেত্রবিশেষে ত্রিনয়না, এলোকেশী অথবা মুকুট-পরিহিতা, বিভিন্ন অলংকারে সুসজ্জিতা, পরনে শাড়ি ও দণ্ডায়মান। কোথাও কোথাও দেবী ষষ্ঠীর ন্যায় কোলে শিশু-সহ উপবিষ্ট দেবীমূর্তিও দেখা যায়। কোনও কোনও স্থানে বাহন হিসেবে ঘোড়া দেখা যায়।সম্প্রসারিত দুই হাতে কোনও বিশেষ মুদ্রাও প্রদর্শিত হয় না। মুসলমান-প্রধান অঞ্চলে দেবীমূর্তির পরিধানে থাকে পিরান ও পাজামা, মাথায় টুপি ও পায়ে নাগরা জুতো। সেক্ষেত্রেও দেবীকে বিভিন্ন অলংকারে সজ্জিতা হিসেবে দেখা যায় এবং তাঁর হাতে থাকে আসাদণ্ড।
ভ্লাদিমির পুতিন
সাফল্যগাথা
প্রেসিডেন্ট থাকাবস্থায় পুতিন লভ্যাংশের উপর কর হ্রাসসহ ১৩% হারে আয়কর ধার্যের বিষয়ে আইন পাশ করেন। জ্বালানি নীতি আনুষ্ঠানিকভাবে ঘোষণা করার ফলে রাশিয়া জ্বালানি খাতে বৃহৎ শক্তি হিসেবে আবির্ভূত হয়।
ওলাইচণ্ডী
পূজা
হিন্দুপ্রধান অঞ্চলে শনি-মঙ্গলবারেই ওলাইচণ্ডীর বিশেষ পূজা হয়ে থাকে। অন্যান্য অঞ্চলে ওলাবিবির পূজা হয় শুক্রবারে। হিন্দুপ্রধান অঞ্চলে ওলাইচণ্ডীর পূজায় চণ্ডী দেবীর পূজার মন্ত্র বা আচার পালিত হয় না। পূজায় বিশেষ কোনও মন্ত্রও নেই। নারী, এমনকি হাড়ি, ডোম প্রভৃতি নিম্নবর্ণীয় হিন্দুরাও তাঁর পূজায় পৌরোহিত্যের অধিকারী। শনি-মঙ্গলবারে দেবীকে নিরামিষ ভোগ দেওয়ার রীতি রয়েছে। তবে কোথাও কোথাও ছাগবলিও দেওয়া হয়। নদিয়ার ডোম নারীরা পশুবলি দিয়ে ওলাইচণ্ডীর পূজা করেন। বেশিরভাগ ক্ষেত্রেই সন্দেশ, পান-সুপারি, বাতাসা, আতপ চাল, পাটালি ইত্যাদি শুকনো নৈবেদ্যে পূজা হলেও বাৎসরিক পূজা বা বিশেষ পূজায় অন্নভোগ প্রদানের রীতিও রয়েছে। ওলাবিবি যেখানে সাতবোনের সঙ্গে অবস্থান করেন, সেই মন্দিরগুলিকে বলা হয় সাতবিবির থান। এই থানগুলিতে পৌরোহিত্য করেন মুসলমান ফকিরেরা। সাত বনদেবীর পূজাচারের সঙ্গে সাতবিবির পূজার মিল লক্ষিত হয়। এই সাত দেবী বা সাত বোনের মধ্যে ওলাইচণ্ডী বা ওলাবিবিই প্রধান। এঁদের মাহাত্ম্যপ্রচারের জন্য মধ্যযুগে বেশ কিছু গান রচিত হয়েছিল, যেগুলি সাতবিবির গান নামে পরিচিত।
ভ্লাদিমির পুতিন
সাফল্যগাথা
বৃহৎ জ্বালানি প্রকল্প হিসেবে রাশিয়ার আণবিক শক্তিতে নবজাগরণের সৃষ্টি হয়। এছাড়াও অনেকগুলো বৃহৎ রপ্তানি সহায়ক পাইপলাইনের মাধ্যমে পরিবহন ব্যবস্থার অবকাঠামো নির্মাণেরও সূচনা হয়। তন্মধ্যে রয়েছে ইস্টার্ণ সাইবেরিয়া-প্যাসিফিক ওশেন অয়েল পাইপলাইন বা এসপো এবং নর্ড স্ট্রিম প্রকল্প অন্যতম।
ওলাইচণ্ডী
লোকায়ত বিধান
দেবীর বিশেষপল্লীগত পূজা লক্ষ্য করা যায়। বর্তমানে কলেরা প্রসঙ্গ না থেকে প্রথাগত ও পারম্পরিক ভাবে পল্লীতে শনিবার বা মঙ্গলবার একত্র হয়ে পূজার আয়োজন করা হয়।
মন্দির
ওলাইচণ্ডী বা ওলাবিবির উৎপত্তি সম্ভবত অধুনা পশ্চিমবঙ্গের দক্ষিণ চব্বিশ পরগনা অঞ্চলে। পরবর্তীকালে তাঁর পূজা একে একে কলকাতা, উত্তর চব্বিশ পরগনা, হাওড়া, পূর্ব ও পশ্চিম বর্ধমান, বাঁকুড়া, বীরভূম ও নদিয়া জেলায় প্রসারলাভ করেছিল। প্রথম দিকে গাছতলা, বনাঞ্চল ও জলাশয়ের ধারে অবস্থিত থানে তাঁর পূজা প্রচলিত থাকলেও পরবর্তীকালে ওলাইচণ্ডীর মন্দির নির্মাণ শুরু হয়। কলকাতা ও হাওড়া শহরে ওলাইচণ্ডী বা ওলাবিবিরর বেশ কয়েকটি মন্দির রয়েছে: এগুলির কোনও কোনওটি অন্য কোনও দেবতা মন্দির, যেখানে ওলাইচণ্ডীও পূজিত হন; আবার কোনওটি ওলাইচণ্ডীরই মন্দির যেখানে অন্য দেবতাদেরও পূজা করা হয়। হাওড়া শহরের একটি রাস্তার নামও ওলাইচণ্ডী লেন। এই রাস্তাতেই হাওড়ার বিখ্যাত হাজার-হাত কালীমন্দির অবস্থিত। কলকাতার সুরেন্দ্রনাথ বন্দ্যোপাধ্যায় স্ট্রিটের শীতলা মন্দিরে, বাঞ্চারাম অক্রূর লেনের বাঁকারায় ধর্মঠাকুর মন্দিরে ও বেলগাছিয়া রোডের ওলাইচণ্ডী মন্দিরে অন্যান্য দেবদেবীদের সঙ্গে ওলাইচণ্ডীও পূজিতা হন। কলকাতার উপকণ্ঠে গড়িয়া অঞ্চলের বৈষ্ণবঘাটায় ওলাবিবির একটি মন্দির রয়েছে। স্থানীয় হিন্দু ও মুসলমান উভয় সম্প্রদায়ের অধিবাসীরাই মন্দিরটি পরিচালনা করেন। দক্ষিণ চব্বিশ পরগনায় জয়নগরের কাছে রক্তাখাঁ গ্রামে ওলাবিবির একটি মন্দিরে দেবী বিবিমা নামে পূজিতা হন। পশ্চিম মেদিনীপুর জেলার গড়বেতায় রাজকোট দুর্গে অন্যান্য দেবতাদের সঙ্গে ওলাইচণ্ডীরও পূজা হয়। বীরভূমে বোলপুর নীলকুঠির পাশেও ওলাইচণ্ডীর একটি মন্দির রয়েছে।
বেলগাছিয়া ওলাইচণ্ডী মন্দির
উত্তর কলকাতার বেলগাছিয়া অঞ্চলে পরেশনাথ মন্দিরের উল্টোদিকে ওলাইচণ্ডীর একটি সুবৃহৎ মন্দির অবস্থিত। এই মন্দিরে ষষ্ঠী, শীতলা ও মনসার সঙ্গে ওলাইচণ্ডীকেও পূজা করা হয়। ১১৭৬ বঙ্গাব্দে তৎকালীন পূজারিণী ব্রহ্মময়ী দেবী এই মন্দিরে ওলাইচণ্ডীর শিলামূর্তি স্থাপন করেছিলেন। তার আগে এখানে একটি পঞ্চানন মন্দির ছিল বলে জানা যায়। কথিত আছে, ব্রিটিশ ইস্ট ইন্ডিয়ান কোম্পানির জনৈক কুঠিয়ালের স্ত্রী শ্রীমতী ডনকিং কলেরা রোগে আক্রান্ত হয়ে ওলাইচণ্ডী দেবীর স্বপ্নাদেশ পেয়েছিলেন। তাঁর স্বামী মি. ডনকিং এক মুসলমান আর্দালিকে সঙ্গে নিয়ে সেই পঞ্চানন মন্দিরে এসে পূজারিণী ব্রহ্মময়ী দেবীকে স্বপ্নের কথা জানালে ব্রহ্মময়ী দেবীই নিকটবর্তী একটি ঝিল থেকে ওলাইচণ্ডীর শিলামূর্তি মাথায় করে নিয়ে এসে মন্দিরে স্থাপন করেন।
ভ্লাদিমির পুতিন
সাফল্যগাথা
লেনিনগ্রাদে অবস্থানকালীন যুবক বয়সে পুতিন বেশ কয়েকবার জুডো এবং স্যাম্বো (মার্শাল আর্ট) খেলায় চ্যাম্পিয়ন হয়েছিলেন। রাশিয়ার ক্রীড়া উন্নয়নেও তিনি প্রধান ভূমিকা রেখেছেন। স্মর্তব্য যে, ২০১৪ সালে সোচিতে অনুষ্ঠিত শীতকালীন অলিম্পিক রাশিয়ায় আয়োজনের লক্ষ্যে ব্যাপক ভূমিকা রেখেছেন তিনি।
ক্রীড়া উন্নয়ন
৪ জুলাই, ২০০৭ সালে ভ্লাদিমির পুতিন পরিপূর্ণ ও স্বাভাবিকভাবে ইংরেজি ভাষা প্রয়োগ করে সোচি'র জন্য ২০১৪ সালের শীতকালীন অলিম্পিক এবং ২০১৪ সালের শীতকালীন প্যারা অলিম্পিকের জন্য সফলভাবে নিলাম ডাকে অংশ নেন। গুয়াতেমালা সিটিতে অনুষ্ঠিত ১১৯তম আন্তর্জাতিক অলিম্পিক কমিটির অধিবেশনে তিনি যোগ দিয়ে এ সফলতা অর্জন করেন। এর মাধ্যমেই রাশিয়া প্রথমবারের মতো শীতকালীন অলিম্পিক আয়োজন করতে সক্ষম হয়। ২০০৮ সালে কাজান শহর ২০১৩ সালের অনুষ্ঠিতব্য ২৭তম গ্রীষ্মকালীন ইউনিভাসিয়েড প্রতিযোগিতা বা বিশ্ব বিশ্ববিদ্যালয় ক্রীড়ার নিলামে জয়ী হয়। এ প্রতিযোগিতায় শহরটি স্পেনের ভিগো এবং দক্ষিণ কোরিয়ার গুয়াংজু শহরকে প্রতিদ্বন্দ্বিতায় পরাভূত করে স্বাগতিকের আয়োজকের মর্যাদা পায়। এছাড়াও, রাশিয়া ২০১৭ সালের ফিফা কনফেডারেশন্স কাপসহ প্রথমবারের মতো ২০১৮ সালের ফিফা বিশ্বকাপ ফুটবল আয়োজনে স্বাগতিক দেশের দায়িত্ব পায়।
ওলাইচণ্ডী
সামাজিক প্রভাব
ওলাইচণ্ডী বাংলার লোকসংস্কৃতির একটি গুরুত্বপূর্ণ চরিত্র। কোনো কোনো বিশেষজ্ঞের মতে, তিনি হিন্দু দিব্য জননী ধারণার সঙ্গে একেশ্বরবাদী ইসলামিক আল্লাহ্-ধারণার মিশ্রণ। সম্ভবত ১৯শ শতাব্দীতে ভারতীয় উপমহাদেশে কলেরার দেবী রূপে ওলাইচণ্ডীর পূজা শুরু হয়। ওলাইচণ্ডীর গুরুত্ব সাম্প্রদায়িক ও বর্ণব্যবস্থার সীমারেখাকে ছাড়িয়ে গিয়েছে। যদিও আধুনিক যুগে কলেরার চিকিৎসা ব্যবস্থা উন্নত হয়ে পড়ায় ওলাইচণ্ডীর পূজাও সীমিত হয়ে এসেছে।